З улікам таго, што легіслатура нацыяналістаў на Корсіцы толькі пачалася, казаць пра магчымы сцэнар развіцця падзей вельмі рана. Аднак наўрад ці Аланд, якога ў прэсе ахвотна атакуюць за нерашучасць і апартунізм, пойдзе на дыялог з карсіканцамі. Застаецца толькі здагадвацца, якія формы будзе мець канфлікт па лініі Парыж—Корсіка. Апошняя, дарэчы, адзінокай не застанецца. Каталонскія нацыяналісты, якія кантралююць урад у Барселоне, з захапленнем сустрэлі вынікі галасавання на Корсіцы, паабяцаўшы мясцовым палітыкам падтрымку і лобінг у еўраструктурах.